Hedalen menighetsråd – Ny trossamfunnslov
Høringssvar fra Hedalen menighetsråd
100 medlemmer bør være tilstrekkelig. Det bør ikke være aldersgrense.
Alle medlemmer bør telle
Kirkebygg er viktige kulturminner, og samfunnet har et felles ansvar med å ivareta historien, kunst, historikk mv. utover kirkebyggenes funksjon som et sted for trosutøvelse. Det er viktig at staten gir tilskudd til kirkebygg som er særskilte kulturminner.
Vi er offentlig valgte. Å foreslå å fjerne rett til permisjon for å utøve sine verv i DNK sitt organ er etter vår oppfatning å svekke demokratiet i DNK. Folkekirken er etter vårt syn det som skjer i soknet.
Ingen sokn er for små. Soknets organ må ha myndighet, oppgaver og ansvar til å være kirke. Dette er vesentlig for å sikre lokalt demokrati og engasjement for folkekirkens fremtid. I kommuner med flere sokn bør det fortsatt være lovfestet fellesråd eller at soknets organ gis lovhjemmel for å finne samarbeidsordninger, ikke at dette legges til kirkemøtet.
Det er viktig for soknet å kunne bestemme over egne bygg!!
Det er viktig at disse lovene fortsatt skal gjelde for DNK for å bevare alminnelig tillit.
Ingen medlemskontingent!!
Viktig å lovfeste soknet som selvstendig rettssubjekt. Ikke minst fordi kirken er det som skjer lokalt. Soknet må også tillegges ansvar og oppgaver, nemlig å være kirke med ansvar for gudstjenester, kirkelige handlinger, trosopplæring, diakoni og kirkemusikk.
Kommunal finansiering sikrer nærhet mellom kirke og lokalsamfunn, at kirka er en viktig del av lokalsamfunnet, og at lokalkirken er knyttet til lokalsamfunnet. Kommunal finansiering garanterer for lokal folkekirke.
Hedalen sokn er eier av en 854 år gammel stavkirke som er i daglig bruk. Den har et helt unikt inventar fra katolsk tid. Hedalen menighetsråd ønsker en videreføring av statens særskilte tilskudd til det videre sikringsarbeidet av stavkirka og at dette fortsatt holdes utenom rammetilskuddet til rettssubjektet DNK. vi mener det er viktig med et fortsatt lokalt forvaltningsansvar for stavkirkene spesielt.